Aleksandr Bogdanov
Store norske leksikon,Religion og filosofi,Filosofiens fagdisipliner,Politisk og økonomisk filosofi,Politiske og økonomiske filosofer
Aleksandr Bogdanov var en russisk filosof og sosiolog. I 1904–1907 var han en av lederne for bolsjevikene. Etter hvert fjernet han seg fra den ortodokse marxismen og kom under innflytelse av empiriokritisismen utformet av Ernst Mach og Richard Avenarius.
Han forsøkte å utforme et alternativ til filosofien, en «allmenn organisasjonsvitenskap» eller «tektologi» (av gresk tektainomai, 'tømre, bygge opp'). Mennesket må forandre verden til et gjennomorganisert hele hvor skillet mellom «jeg» og «du» oppheves og «jeg'et» forsvinner i en allmenn harmoni. Etter revolusjonens seier spilte Bogdanov en stor rolle i den såkalte Proletkult-bevegelsen. Les mer i Store norske leksikon bolsjeviker Proletkult